Prestiižne rahvusvaheline maksuajakiri International Tax Review tunnustas advokaadibürood SORAINEN Baltikumi Aasta Maksunõustaja 2012 auhinnaga, mis on maksuvaldkonnas Euroopa kõrgeim tunnustus. Tiitel omistati SORAINENi regionaalsele maksu- ja tolliõiguse töörühmale kolmandat aastat järjest auhinnatseremoonial Londonis eile, 16. mail 2012.
International Tax Review auhinnaga tunnustatakse kõige uuenduslikemate rahvusvaheliste ja piiriüleste tehingute maksunõustamist regioonis. SORAINENi ja teisi finaliste hindas maksuajakirja sõltumatu žürii, kes konsulteeris maksunõustajate, teiste advokaatide, maksuspetsialistide ja ettevõtete juristidega.
“Oleme võidu üle uhked, Euroopa maksundusringkondade silmis niivõrd prestiižse auhinna pälvimine on meile suureks auks. Tehingute keerukus kasvab aasta aastalt, seega peame meie tunnustamist nüüd kolmandat aastat järjest võrdluses nelja maailma suurima audiitorfirma ning teiste tunnustatud maksundusspetsialistidega SORAINENi jaoks märkimisväärseks kordaminekuks,” kommenteerib Jānis Taukačs, SORAINENi partner ning maksu- ja tolliõiguse regionaalse töörühma juht.
SORAINENi regionaalse maksu- ja tolliõiguse töörühma 2012. aastal nõustatud märkimisväärseimate tehingute hulgas oli juhtiva rahvusvahelise tehnoloogiaettevõtte Hitachi nõustamine Visaginase tuumajaama projektiga seotud strateegilistes ülepiirilistes investeerimisküsimustes, Põhjamaade juhtiva kaubamajadeketi Stockmanni edukas esindamine ülepiiriliste teenuste maksustamisvaidluses kõigis Läti kohtuastmetes ja DHLi nõustamine lahendamaks tolliprobleeme koostööd nende Euroopa tollivaldkonna juhi ning Euroopa Liidu ja Läti ametnikega.
Maksuajakiri International Tax Review kuulub Euromoney Legal Media Gruppi. Tegemist on kõige autoriteetsema rahvusvahelistele maksundusstrateegiatele pühendatud väljaandega, mis on suunatud ettevõtete maksuvaldkonna juhtidele, strateegidele ning praktikutele. Ajakiri on enam kui kahekümne aasta jooksul vahendanud rahvusvahelisi uudiseid ja arvamusartikleid, ülevaateid innovaatilistest tehingutest, uuringuid ja intervjuusid tunnustatud maksuvaldkonna juhtide ning ametnikega üle maailma. 2012.a. tseremoonial andis International Tax Review aasta auhindu välja seitsmendat korda.
International Tax Review Euroopa maksuauhind on teine regionaalne auhind, mis SORAINEN on sel aastal saanud – märtsis hindas maailma juhtiv finantsõigusturge hindav väljaanne International Financial Law Review SORAINENi Baltikumi Aasta Advokaadibüroo 2012 auhinna vääriliseks.
Otsi meie uudiste arhiivist